CELEX: 32020R1634
Language: sl
Date: 2020-11-04 00:00:00
Title: Izvedbena uredba Komisije (EU) 2020/1634 z dne 4. novembra 2020 o odobritvi dajanja na trg sladkorjev, pridobljenih iz pulpe plodov kakavovca (Theobroma cacao L.), kot novega živila v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (Besedilo velja za EGP)

5.11.2020   
               
               
                  SL
               
               
                  Uradni list Evropske unije
               
               
                  L 367/39
               
            
         IZVEDBENA UREDBA KOMISIJE (EU) 2020/1634
         z dne 4. novembra 2020
         o odobritvi dajanja na trg sladkorjev, pridobljenih iz pulpe plodov kakavovca (Theobroma cacao L.), kot novega živila v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 12 Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije.
                  
               
                     (2)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (2), ki določa seznam Unije odobrenih novih živil.
                  
               
                     (3)
                  
                  
                     Komisija se v skladu s členom 12 Uredbe (EU) 2015/2283 odloči o odobritvi novega živila in dajanju tega živila na trg Unije ter o posodobitvi seznama Unije.
                  
               
                     (4)
                  
                  
                     Z Izvedbeno uredbo Komisije (EU) 2020/206 (3) je bilo odobreno dajanje na trg sadne pulpe, soka iz pulpe in koncentriranega soka iz pulpe iz Theobroma cacao L. kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta in spremenjen seznam Unije odobrenih novih živil.
                  
               
                     (5)
                  
                  
                     Družba Cabosse Naturals NV (v nadaljnjem besedilu: vložnik) je 22. novembra 2019 Komisiji v skladu s členom 10(1) Uredbe (EU) 2015/2283 predložila zahtevo za dajanje sladkorjev, pridobljenih iz pulpe plodov kakavovca (Theobroma cacao L.), na trg Unije kot novega živila. Vložnik je zahteval, da se sladkorji, pridobljeni iz pulpe plodov kakavovca (Theobroma cacao L.), uporabijo kot sestavina za splošno populacijo.
                  
               
                     (6)
                  
                  
                     Navedeni sladkorji se pridobivajo s postopkom sušenja ali s postopkom prečiščevanja, pri katerem se odstranijo odvečna vlaga in druge sestavine, ki so prisotne v koncentriranem soku iz pulpe iz Theobroma cacao L.
                  
               
                     (7)
                  
                  
                     Komisija meni, da ocena varnosti trenutne uporabe s strani Evropske agencije za varnost hrane v skladu s členom 10(3) Uredbe (EU) 2015/2283 ni potrebna. Sladkorji, pridobljeni iz koncentriranega soka iz pulpe iz Theobroma cacao L. s sušenjem ali prečiščevanjem, so enaki sladkorjem, ki so naravno prisotni v pulpi plodov kakavovca (Theobroma cacao L.), in so sestavljeni predvsem iz glukoze in fruktoze, ki imata dolgo tradicijo varne uporabe v živilih, zato njihova odobritev ne bi spremenila varnostnih vidikov, ki podpirajo odobritev koncentriranega soka iz pulpe iz Theobroma cacao L. kot tradicionalnega živila.
                  
               
                     (8)
                  
                  
                     Informacije v vlogi vsebujejo dovolj dokazov za ugotovitev, da so predlagane uporabe in ravni uporabe novega živila sladkorji, pridobljeni iz pulpe plodov kakavovca (Theobroma cacao L.), v skladu s členom 12 Uredbe (EU) 2015/2283.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            
               1.   Sladkorji, pridobljeni iz pulpe plodov kakavovca (Theobroma cacao L.), kot so določeni v Prilogi k tej uredbi, se vključijo na seznam Unije odobrenih novih živil, oblikovan z Izvedbeno uredbo (EU) 2017/2470.
            
            
               2.   Vnos na seznamu Unije iz odstavka 1 vključuje pogoje uporabe in zahteve za označevanje iz Priloge.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (3)  Izvedbena uredba Komisije (EU) 2020/206 z dne 14. februarja 2020 o odobritvi dajanja na trg sadne pulpe, soka iz pulpe in koncentriranega soka iz pulpe iz Theobroma cacao L. kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (UL L 43, 17.2.2020, str. 66).
      
      
         
            PRILOGA
            Priloga k Izvedbeni uredbi (EU) 2017/2470 se spremeni:
            
                        (1)
                     
                     
                        v Tabeli 1 (Odobrena nova živila) se po abecednem vrstnem redu vstavi naslednji vnos:
                        
                                    „Odobreno novo živilo
                                 
                                 
                                    Pogoji za uporabo novih živil
                                 
                                 
                                    Dodatne posebne zahteve za označevanje
                                 
                                 
                                    Druge zahteve
                                 
                              
                                    Sladkorji, pridobljeni iz pulpe plodov kakavovca (Theobroma cacao L.)
                                 
                                 
                                    ni opredeljeno
                                 
                                 
                                    Poimenovanje novega živila pri označevanju živil, ki ga vsebujejo, je ‚sladkorji, pridobljeni iz pulpe plodov kakavovca (Theobroma cacao L.)‘, ‚glukoza, pridobljena iz pulpe plodov kakavovca (Theobroma cacao L.)‘ ali ‚fruktoza, pridobljena iz pulpe plodov kakavovca (Theobroma cacao L.)‘, glede na uporabljeno obliko.“
                                 
                                 
                                     
                                 
                              
                  
                        (2)
                     
                     
                        v Tabeli 2 (Specifikacije) se po abecednem vrstnem redu vstavi naslednji vnos:
                        
                                    „Odobreno novo živilo
                                 
                                 
                                    Specifikacije
                                 
                              
                                    Sladkorji, pridobljeni iz pulpe plodov kakavovca (Theobroma cacao L.)
                                 
                                 
                                    
                                       Opis/opredelitev:
                                    
                                    Sladkorji se pridobivajo iz koncentriranega soka iz pulpe plodov kakavovca (Theobroma cacao L.) s postopkom sušenja ali s postopkom prečiščevanja za proizvodnjo glukoze ali fruktoze z visoko stopnjo čistosti.
                                    
                                       Sladkorji, proizvedeni s postopkom sušenja
                                    
                                    Hranilna sestava:
                                    sladkorji skupaj (g/100 g): > 80
                                    vlaga (%): < 5
                                    Mikrobiološka merila:
                                    število aerobnih mikroorganizmov na ploščah (CFU/g): < 104
                                    
                                    plesni in kvasovke (CFU/g): < 50
                                    Enterobacteriaceae (CFU/g): < 10
                                    
                                       Salmonella spp.: odsotnost v 25 g
                                    
                                       Alicyclobacillus: odsotnost v 50 g
                                    termoacidofilne bakterije: odsotnost v 50 g
                                    
                                       Sladkorji, proizvedeni s postopkom prečiščevanja
                                    
                                    Hranilna sestava glukoze, pridobljene iz pulpe plodov kakavovca (Theobroma cacao L.):
                                    vsebnost glukoze (%): > 93
                                    pepel (%): < 0,2
                                    vlaga (%): < 1,0
                                    Hranilna sestava fruktoze, pridobljene iz pulpe plodov kakavovca (Theobroma cacao L.):
                                    vsebnost fruktoze (%): > 98
                                    vsebnost glukoze (%): < 0,5 %
                                    pepel (%): < 0,2
                                    vlaga (%): < 0,5
                                    Mikrobiološka merila za glukozo in fruktozo, pridobljeni iz pulpe plodov kakavovca (Theobroma cacao L.):
                                    število aerobnih mikroorganizmov na ploščah (CFU/g): < 104
                                    
                                    
                                       Salmonella spp.: odsotnost v 25 g“